stanford-oval/wikipedia huggingface dataset:
โพรโมชันนัลซิงเกิล

โพรโมชันนัลซิงเกิล (อังกฤษ: promotional single) คือซิงเกิลที่ออกเผยแพร่ อาจเป็นรูปแบบเสียงหรือวีดิทัศน์ โดยส่วนมากจะใช้กันในสถานีวิทยุหรือสถานีโทรทัศน์เท่านั้น สื่อบันทึกเพื่อโฆษณาประชาสัมพันธ์จะถูกส่งโดยตรงไปยังผู้ออกอากาศ เช่น สถานีวิทยุเพลง สถานีโทรทัศน์ หรือนักจัดรายการวิทยุและนักข่าวฝ่ายเพลง ก่อนการเปิดตัวเชิงพาณิชย์ของอัลบัมใหม่โดยตั้งใจให้สื่อต่าง ๆ ออกอากาศ วิจารณ์ หรือเสนอในรูปแบบอื่น ๆ เพื่อกระตุ้นความสนใจของสาธารณชนในการเปิดตัวในเชิงพาณิชย์ต่าง ๆ โดยส่วนใหญ่เพื่อเป็นการส่งเสริมการขายเท่านั้น ไม่ใช่สำหรับการขาย นอกจากนี้ยังอาจระบุว่า สื่อบันทึกเพื่อโฆษณาประชาสัมพันธ์สามารถกลับไปจำหน่ายต่อแล้วแต่ความต้องการของบริษัท ซึ่งเป็นที่สนใจของนักสะสมแผ่นเพลงเป็นอย่างยิ่ง โดยมีเพียง 1–2 เพลง หรือในบางประเทศอาจรวมรีมิกซ์หลายแบบของซิงเกิลนั้น ๆ ไว้ในแผ่นเดียว
นอกจากนี้ในปัจจุบันยังมีการส่งเสริมรูปแบบใหม่บนร้านค้าออนไลน์ซึ่งมีการนับถอยหลังก่อนการวางจำหน่ายอัลบัมใหม่ โดยไอทูนส์และร้านค้าออนไลน์เพลงอื่น ๆ จะมีการจำหน่ายตัวอย่างเพลงจากในอัลบัมใหม่ออกมาให้ลองฟัง ตัวอย่างเช่น หนึ่งสัปดาห์ก่อนวางจำหน่ายอัลบัมจริง ซึ่งเพลงบางส่วนที่ออกวางจำหน่ายก่อนส่วนใหญ่จะเรียกว่า "สื่อบันทึกเพื่อโฆษณาประชาสัมพันธ์"
ดูเพิ่ม

ซิงเกิล
ซิงเกิลเทป
อีพี
ซิงเกิลซีดี
โพสต์ร็อก

| โพสต์ร็อก |
| --- | --- |
แหล่งกำเนิดทางรูปแบบ:  โพสต์พังก์  เคราต์ร็อก  ดนตรีแอมเบียนต์  อิเล็กทรอนิกา  ฟรีแจ๊ส  IDM  คลาสสิกร่วมสมัย  ไซเคเดลิก  สเปซร็อก  โพรเกรสซิฟร็อก  แมทร็อก  มินิมอล  โดรน  ดั๊บ  อาว็อง-การ์ดแจ็ส  คูลแจ๊ส  ดนตรีเทป 
แหล่งกำเนิดทางวัฒนธรรม: ปลายคริสต์ทศวรรษ 1980 และต้นคริสต์ทศวรรษ 1990 แคนาดา สหรัฐอเมริกา และ สหราชอาณาจักร
เครื่องบรรเลงสามัญ: กีตาร์ – กีตาร์เบส – กลองชุด
แนวประสาน
โพสต์เมทัล
โพสต์ร็อก (อังกฤษ: post-rock) เป็นแนวเพลงของเอ็กซ์เพอร์ริเมนทัลร็อก  ซึ่งมีลักษณะในการใช้เครื่องดนตรีร็อกเป็นหลักในการสร้างสีสันของเสียงและเนื้อเสียงมากกว่าที่เน้นเล่นกีตาร์คอร์ดและริฟฟ์ วงโพสต์ร็อกมักจะใช้เครื่องดนตรีร็อกร่วมกับอิเล็กทรอนิกส์ และมักจะทำเพลงบรรเลง แม้ว่ารากฐานจะมาจากยุคเพลงอินดี้หรือใต้ดินในช่วงปลายทศวรรษที่ 1980 และต้นทศวรรษ ที่ 1990 โพสต์ร็อกมีลักษณะคล้ายกับอินดี้ร็อกร่วมสมัย ซึ่งได้ห่างจากดนตรีร็อกทั่วไป องค์ประกอบที่ยืมมาจากแนวดนตรีอื่น เช่น ดนตรีแอมเบียนต์ เคราต์ร็อก ไอดีเอ็ม แจ๊ส มัลลิสม์คลาสสิกและดั๊บเร็กเก
โพสต์ มาโลน

| โพสต์ มาโลน |
| --- | --- |
มาโลนในปี 2021
เกิด: ออสติน ริชาร์ด โพสต์  (1995-07-04) 4 กรกฎาคม ค.ศ. 1995 (29 ปี) ซีราคิวส์ รัฐนิวยอร์ก สหรัฐ
การศึกษา: วิทยาลัยทาร์แรนต์เคาน์ตี (ไม่มีปริญญา)
อาชีพ:  แร็ปเปอร์  นักร้อง  นักแต่งเพลง  โปรดิวเซอร์เพลง 
ปีปฏิบัติงาน: 2011–ปัจจุบัน
ตัวแทน: เดรลอนดอน
บุตร: 1
รางวัล: รายการทั้งหมด
อาชีพทางดนตรี
ที่เกิด: ลอสแอนเจลิส รัฐแคลิฟอร์เนีย สหรัฐ
แนวเพลง:  ฮิปฮอป  ป็อป  อาร์แอนด์บี  แทร็ป 
เครื่องดนตรี:  เสียงร้อง  กีตาร์ 
ค่ายเพลง:  รีพับลิก  เมอร์คิวรี 

เว็บไซต์: postmalone.com
 นักดนตรี
ลายมือชื่อ

ออสติน ริชาร์ด โพสต์ (อังกฤษ: Austin Richard Post; เกิด 4 กรกฎาคม ค.ศ. 1995) หรือชื่อในวงการคือ โพสต์ มาโลน (Post Malone) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน
มาโลนเริ่มต้นอาชีพด้านดนตรีในปี 2011 และได้รับการยอมรับจากซิงเกิลเปิดตัว "ไวต์ไอเวอร์สัน" ในปี 2015 เพลงขึ้นถึงอันดับ 14 บนบิลบอร์ด ฮอต 100 ซึ่งนำไปสู่การเซ็นสัญญากับรีพับลิกเรเคิดส์ และออกอัลบั้มชุดแรกชื่อ สโตนี มีซิงเกิลที่ได้รับแผ่นเสียงเพชรอย่าง "คอนแกรตส์ทูเลชันส์" (ร้องรับเชิญโดยควาโว) ซึ่งสร้างสถิติเป็นเวลาหลายสัปดาห์ (77) บนชาร์ตบิลบอร์ด ท็อปอาร์แอนด์บี/ฮิปฮอป อัลบั้ม อัลบั้มชุดที่สอง เบียร์บงส์แอนด์เบนต์ลีย์ (2018) เปิดตัวที่อันดับหนึ่งบนบิลบอร์ด 200 และสร้างสถิติการสตรีมมิงมากมาย นอกจากนั้นยังมีซิงเกิลอันดับหนึ่งบนบิลบอร์ดฮอต 100 อย่าง "ร็อกสตาร์" (ร้องรับเชิญโดยทเวนตีวันซาเวจ) และ "ไซโค" (ร้องรับเชิญโดยไทดอลลาไซน์) และได้รับการเสนอชื่อเข้าชิงรางวัลอัลบั้มแห่งปีที่งานประกาศรางวัลแกรมมี 2019
ซิงเกิลอันดับหนึ่งซิงเกิลที่สามของเขา "ซันฟลาวเวอร์" (กับสวาต ลี) เป็นซิงเกิลประชาสัมพันธ์และซิงเกิลนำประกอบภาพยนตร์เรื่อง สไปเดอร์-แมน: ผงาดสู่จักรวาล-แมงมุม (2018) และยังบรรจุอยู่ในอัลบั้มชุดที่สามของมาโลน ฮอลลีวูดส์บลีดดิง  (2019) อัลบั้มนี้เป็นอัลบั้มอันดับหนึ่งครั้งที่สองของเขา ซิงเกิลที่สอง "เซอร์เคิลส์" ขึ้นถึงอันดับหนึ่งและสร้างสถิติเป็นเวลาหลายสัปดาห์ (39) ในสิบอันดับแรกบนชาร์ตฮอต 100 อัลบั้มชุดที่สี่ ทเวลฟ์กะรัตทูธเอค วางจำหน่ายในเดือนมิถุนายน 2022 นำโดยซิงเกิลสิบอันดับแรกในสหรัฐ "ไอไลก์ยู (อะแฮปปีเออร์ซอง)" (ร้องรับเชิญโดยโดจา แคต) และ "วันไรต์นาว" (กับเดอะวีกเอนด์)
โพสต์พังก์

| โพสต์พังก์ |
| --- | --- |
แหล่งกำเนิดทางรูปแบบ: พังก์ร็อก เคราต์ร็อก ฟังก์ ดิสโก้ ดั๊บ เอ็กซ์เปอร์ริเมนทอลร็อก แกลมร็อก
แหล่งกำเนิดทางวัฒนธรรม: ปลายคริสต์ทศวรรษที่ 1970 สหราชอาณาจักร และ  สหรัฐอเมริกา
เครื่องบรรเลงสามัญ: กีตาร์ – กีตาร์เบส – กลอง - เครื่องสังเคราะห์เสียง - คีย์บอร์ด
รูปแบบอนุพันธุ์: อินดี้ร็อก  - โพสต์-พังก์ รีไววอล - เดธร็อก - อัลเทอร์เนทีฟร็อก - ฮาร์ดคอร์พังก์
โพสต์พังก์ (อังกฤษ: post-punk) เป็นแนวพังก์ร็อกที่เกิดขึ้นปลายทศวรรษที่ 70 เกิดขึ้นหลังพังค์ร็อกได้รับความนิยมในทศวรรษที่ 70 นักดนตรีโพสต์พังก์ได้มีการหยิบองค์ประกอบของพังก์ร็อกมาต่อยอดใหม่โดยเน้นไปที่การทดลองซึ่งมีกลิ่นอายของศิลปะล้ำยุคและการต่อต้านอิทธิพลจากดนตรีร็อก แต่ยังคงได้รับแรงบันดาลใจจากรูปแบบของพังก์ศิลปินเลือกที่จะทดลองสไตล์แบบใหม่โดยหยิบรูปแบบเสียงจากหลายแนวเพลงเช่น ฟังก์ ดนตรีอิเล็กทรอนิกส์ แจ๊ส และดนตรีแดนซ์ เทคนิคการโปรดักชั่นของแนวเพลงโพสต์พังก์มักจะได้สไตล์มาจากดั๊บและดิสโก ดนตรีโพสต์พังก์ยังคงเดิมแนวคิดของพังก์ร็อกที่เกี่ยวกับการเมืองและอนาธิปไตร และได้ต่อยอดแนวคิดให้ครอบคุมถึงทฤษฎีแนววิพากษ์ ศิลปะสมัยใหม่ ภาพยนตร์ และวรรณกรรม ศิลปินและผู้คนที่เกี่ยวข้องในวงการโพสต์พังก์ยังได้สร้างค่ายเพลงอิสระ ทัศนศิลป์ และการแสดงสื่อประสม
โพสต์พังก์ได้รับความนิยมเป็นอย่างมากเมื่อประมาณปี 1977 นำโดยวงดนตรีแนวหน้ายุคเริ่มแรกของโพสต์พังก์ เช่น ซูซีแอนด์เดอะแบนชีส์, ทอล์คกิ้ง เฮด, จอยดิวิชัน, พับลิกอิมเมจลิมิเต็ด, แก๊งออฟโฟร์, เดอะเคียวร์ และเดอะฟอล การเคลื่อนไหวของโพสต์พังก์มีความเกี่ยวข้องอย่างใกล้ชิดกับการพัฒนาของแนวเพลงย่อยอย่าง กอทิกร็อก โนเวฟ และดนตรีอินดัสเทรียล
ช่วงกลางทศวรรษที่ 80 ดนตรีโพสต์พังก์ได้สลายไป แต่อิทธิพลของโพสต์พังก์ได้สร้างรากฐานที่สำคัญให้กลับป๊อบยุคใหม่ และเวลาต่อมาก็เป็นออลเทอร์นาทิฟและอินดี้ร็อก และในช่วงต้นทศวรรษ 2000 ได้เกิดแนวเพลงที่เรียกว่า โพสต์พังก์ริไววัล ซึ่งเป็นแนวเพลงที่ได้รับแรงบันดาลใจจากความรู้สึกสุนทรียศาสตร์และเสียงที่เป็นเอกลักษณ์ของช่วงยุคโพสต์พัง นิวเวฟ และการาจร็อก นำโดยวงรุ่นใหม่เช่น เดอะ ฟิวเจอร์เฮดส์, ฟรานซ์ เฟอร์ดินานด์, เดอะ สโตรคส์ เป็นต้น
แพลนเน็ตเอิร์ธ (อัลบั้มพรินซ์)

แพลนเน็ตเอิร์ธ (อังกฤษ: Planet Earth) เป็นสตูดิโออัลบั้มที่ 32 ของนักร้องชาวอเมริกัน พรินซ์ ออกจำหน่ายในวันที่ 15 กรกฎาคม ค.ศ. 2007 สังกัดค่ายเอ็นพีจี เรคคอร์ดส และโคลัมเบียเรเคิดส์ ภายใต้การดูแลของวอร์เนอร์บราเธอร์สเรเคิดส์
การวางจำหน่าย และการโปรโมด

27 มิถุนายน ค.ศ. 2007 "Future Baby Mama" ถูกรั้วไหล่ออกมาในอินเทอร์เน็ตผ่านทางสถานีวิทยุออนไลน์อเมริกัน โดยซิงเกิลแรก Guitar ได้กระจายอยู่ในความร่วมมือกับ เวอไรซอนไวร์เลสส์ ในช่วงสัปดาห์ของวันที่ 3 กันยายน ค.ศ. 2007 พรินซ์ได้บินไปที่ประเทศสเปน เพื่อถ่ายทำมิวสิกวีดิโอ "Somewhere Here on Earth" โดยคลิปนี้จะเผยแพร่เฉพาะทางช่อง BET เท่านั้น
การวางจำหน่าย และการโปรโมด > ซิงเกิล

"Chelsea Rodgers" เป็นซิงเกิลที่ 2 จากอัลบั้ม ออกจำหน่ายในวันที่ 6 สิงหาคม ค.ศ. 2007 ในส่วนของ B-Side จากแทร็คอัลบั้ม "Mr. Goodnight" มิวสิกวิดีโอนี้ถ่ายทำโดยใช่ฉากของวงดนตรีที่แสดงสดใน London Fashion Week และเผยแพร่ครั้งแรกในวันที่ 28 ตุลาคม ค.ศ. 2007
"Somewhere Here on Earth" เป็นซิงเกิลที่ 3 จากอัลบั้ม โดยพรินซ์ได้ไปที่ประเทศสเปน เพื่อถ่ายทำมิวสิกวิดีโอซิงเกิลนี้ และมิวสิกวีดิโอเต็มนี้ ไดเผยแพร่ครั้งแรกในวันที่ 12 กุมภาพันธ์ ค.ศ. 2008 ทางช่อง BET
รายการเพลง

เพลงทั้งหมดนี้ประพันธ์คำร้อง และผลิตโดย พรินซ์
"Planet Earth" – 5:51
"Guitar" – 3:45
"Somewhere Here on Earth" – 5:45
"The One U Wanna C" – 4:29
"Future Baby Mama" – 4:47
"Mr. Goodnight" – 4:26
"All the Midnights in the World" – 2:21
"Chelsea Rodgers" (featuring Shelby J)– 5:41
"Lion of Judah" – 4:10
"Resolution" – 3:40
ชาร์ต

| ชาร์ต (2007) | อันดับ สูงสุด |
| --- | --- |
Australian Albums (ARIA): 38
Austrian Albums (Ö3 Austria): 11
Belgian Albums (Ultratop Flanders): 5
Belgian Albums (Ultratop Wallonia): 20
Danish Albums (Hitlisten): 5
Dutch Albums (Album Top 100): 3
Finnish Albums (Suomen virallinen lista): 14
French Albums (SNEP): 16
German Albums (Offizielle Top 100): 7
Italian Albums (FIMI): 16
Norwegian Albums (VG-lista): 9
Spanish Albums (PROMUSICAE): 15
Swedish Albums (Sverigetopplistan): 35
Swiss Albums (Schweizer Hitparade): 1
US Billboard 200: 3
ประวัติการวางจำหน่าย

| ประเทศ | วันที่ |
| --- | --- |
สหราชอาณาจักร: 15 กรกฎาคม ค.ศ. 2007
เยอรมนี: 20 กรกฎาคม ค.ศ. 2007
สหรัฐอเมริกา: 24 กรกฎาคม ค.ศ. 2007
แหล่งข้อมูลอื่น

Planet Earth at Discogs
Planet Earth ที่เมทาคริติก
The Once and Future Prince — By Jon Pareles
Album Review — By Vibe
Album Review at About.com
Purple Drizzle (Album review) from The Village Voice
Album Review at The Washington Post
แฟร์กราวด์

| "แฟร์กราวด์" |
| --- | --- |

เพลงโดยซิมพลีเรด
จากอัลบั้มไลฟ์
วางจำหน่าย: 18 กันยายน ค.ศ. 1995
แนวเพลง: แดนซ์ป็อป
ความยาว: 4:23 (ซิงเกิล) 5:34 (อัลบั้ม)
ค่ายเพลง: อีสต์เวสต์
ผู้ประพันธ์เพลง: มิค ฮัคนอลล์
โปรดิวเซอร์: มิค ฮัคนอลล์, สจวร์ต เลวีน
"แฟร์กราวด์" (อังกฤษ: Fairground) เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้ม ไลฟ์ ซิงเกิลนี้เป็นซิงเกิลแรกและซิงเกิลเดียวของวงที่ขึ้นสู่อันดับ 1 ของ UK Singles Chart นานกว่า 4 สัปดาห์ และอยู่ในชาร์ต Top 40 นานกว่า 14 สัปดาห์ นอกจากนี้ยังขึ้นสู่อันดับ 1 ในไอร์แลนด์และติดอันดับหนึ่งในสิบของชาร์ตเพลงในอิตาลี ออสเตรียและเนเธอร์แลนด์
อันดับที่ได้สูงสุด

| ชาร์ต (1995) | อันดับสูงสุด |
| --- | --- |
ชาร์ตซิงเกิลแห่งออสเตรเลีย ARIA: 7
ชาร์ตซิงเกิลแห่งออสเตรีย: 5
ชาร์ตซิงเกิลแห่งเบลเยียม (ฟลานเดอส์): 2
ชาร์ตซิงเกิลแห่งเบลเยียม (วัลโลเนีย): 10
ดัตช์ ท็อป 40: 6
ชาร์ตซิงเกิลแห่งฝรั่งเศส SNEP: 26
ชาร์ตซิงเกิลแห่งเยอรมนี: 5
ชาร์ตซิงเกิลแห่งไอร์แลนด์ IRMA: 1
ชาร์ตซิงเกิลแห่งอิตาลี: 1
ชาร์ตซิงเกิลแห่งนิวซีแลนด์ RIANZ: 6
ชาร์ตซิงเกิลแห่งสวีเดน: 17
ชาร์ตซิงเกิลแห่งสวิตเซอร์แลนด์: 6
ชาร์ตซิงเกิลแห่งสหราชอาณาจักร: 1
บิลบอร์ด บับบลิงอันเดอร์ ฮอต 100: 14
บิลบอร์ด ฮอตแดนซ์คลับเพลย์: 25
โพรโทพลาสต์

โพรโทพลาสต์ของเซลล์พืชไม้ดอกสกุล Petunia ที่มีกำเนิดจากอเมริกาใต้
โพรโทพลาสต์ของมอสส์ Physcomitrella patens
โพรโทพลาสต์ (อังกฤษ: Protoplast จากคำกรีกโบราณว่า πρωτόπλαστος หรือ prōtóplastos ซึ่งแปลว่า เกิดเป็นสิ่งแรก)
เป็นคำทางชีววิทยาที่นักพฤกษศาสตร์ชาวเยอรมัน Johannes von Hanstein ได้บัญญัติขึ้นในปี 1880 เพื่อเรียกเซลล์ทั้งตัวยกเว้นผนังเซลล์
สามารถผลิตโดยเลิกผนังเซลล์ออกจากพืช
จากแบคทีเรีย
หรือจากเห็ดรา
ไม่ว่าจะโดยแรงกล สารเคมี หรือเอนไซม์
โพรโทพลาสต์ต่างกับ spheroplast เพราะได้เลิกผนังเซลล์ออกหมดแล้ว
ส่วน spheroplast ยังมีผนังเซลล์บางส่วน
ตัวอย่างเช่น spheroplast ของแบคทีเรียแกรมลบมีส่วนผนังเซลล์คือเปบทิโดไกลแคน (peptidoglycan) ที่เอาออกแล้ว แต่ยังเหลือเยื่อหุ้มเซลล์ชั้นนอก (outer membrane)
เชิงอรรถและอ้างอิง

↑  Hanstein, J (1880). "Das Protoplasma : Johannes von Hanstein". Internet Archive.{{cite web}}:  CS1 maint: uses authors parameter (ลิงก์)
↑  Sharp, LW (1921). "An Introduction To Cytology: Sharp, Lester W". Internet Archive. p. 24.{{cite web}}:  CS1 maint: uses authors parameter (ลิงก์)
↑  Davey, MR; Anthony, P; Power, JB; Lowe, KC (2005). "Plant protoplasts: status and biotechnological perspectives". Biotechnology Advances. 23 (2): 131–71. doi:10.1016/j.biotechadv.2004.09.008. PMID 15694124.
1 2 3  Cushnie, TP; O’Driscoll, NH; Lamb, AJ (2016). "Morphological and ultrastructural changes in bacterial cells as an indicator of antibacterial mechanism of action". Cellular and Molecular Life Sciences. 73 (23): 4471–4492. doi:10.1007/s00018-016-2302-2. hdl:10059/2129. PMID 27392605. S2CID 2065821.
1 2 3 4  "Protoplasts and spheroplasts". www.encyclopedia.com. Encyclopedia.com. 2016. สืบค้นเมื่อ 2019-07-21.
↑  Dahiya, N; Tewari, R; Hoondal, GS (2006). "Biotechnological aspects of chitinolytic enzymes: a review". Applied Microbiology and Biotechnology. 71 (6): 773–782. doi:10.1007/s00253-005-0183-7. PMID 16249876. S2CID 852042.
↑  "Definition of spheroplast". www.merriam-webster.com. Merriam-Webster. 2019. สืบค้นเมื่อ 2019-07-21.
โฟกัสอัตโนมัติ

โฟกัสอัตโนมัติ (อังกฤษ: Autofocus: AF) หรือ ปรับชัดอัตโนมัติ เป็นระบบใช้แสงชนิดหนึ่งประกอบด้วยเซนเซอร์ ระบบควบคุม และมอเตอร์ เพื่อปรับโฟกัสเต็มภาพโดยอัตโนมัติ หรือบนบางจุดหรือบางส่วนของภาพที่เลือกเอง โฟกัสอัตโนมัติจะเปิดขึ้นเองเมื่อกล้องถ่ายภาพตรวจพบวัตถุในสถานที่มีแสงน้อย โฟกัสอัตโนมัติอาจติดอยู่บนกล้องหรือบนตัวแฟลช (ในกล้องรุ่นใหญ่) ก็ได้ มีหลายวิธีท่จะที่ใช้วัดระยะทางสำหรับโฟกัสอัตโนมัติ เช่นใช้แสงอินฟราเรด ใช้คลื่นเสียงอัลตราโซนิก หรือยิงแสงแฟลชเป็นชุด
โพสต์ฮาร์ดคอร์

| โพสต์ฮาร์ดคอร์ |
| --- | --- |
แหล่งกำเนิดทางรูปแบบ: ฮาร์ดคอร์พังก์ โพสต์พังก์
แหล่งกำเนิดทางวัฒนธรรม: ทศวรรษที่ 1980 ในสหรัฐอเมริกา
เครื่องบรรเลงสามัญ: กลองชุด, กีตาร์เบส, กีตาร์ไฟฟ้า, เสียงร้อง
แนวย่อย
อีโม, สครีโม่
ทัศนียภาพในระดับภูมิภาค
แคลิฟอร์เนีย, โคโลราโด,  ฟลอริดา, แมริแลนด์, แถบมิดเวสต์, แถบตะวันตกเฉียงเหนือ, เท็กซัส, นิวยอร์ก, นิวเจอร์ซีย์, แถบตะวันออกเฉียง
ทัศนียภาพในระดับท้องถิ่น
แชมเปญ, ชิคาโก, ลุยส์วิลล์, นครนิวยอร์ก, โอลิมเปีย, แซนดีเอโก, วอชิงตัน ดี.ซี., ลาสเวกัส
หัวข้ออื่น ๆ
รายชื่อของวงดนตรี, อัลเทอร์เนทีฟเมทัล, อาร์ตพังก์, โพสต์พังก์, เมโลดิกฮาร์ดคอร์, น็อยส์ร็อก, เมทัลคอร์
สตีฟ อัลบินี ในคอนเสิร์ต
โพสต์ฮาร์ดคอร์ (อังกฤษ: post-hardcore) เป็นแนวเพลงที่มาจากฮาร์ดคอร์พังก์ ที่แยกเป็นแนวเพลงย่อยจากการเคลื่อนไหวของพังก์ร็อก เช่น โพสต์พังก์ โพสต์-ฮาร์ดคอร์ ยังเป็นคำที่ใช้เรียกกว้างขวางของกลุ่มที่รู้จักหลายวงในยุคฮาร์ดคอร์พังก์หรือได้รับแรงบันดาลใจจากฮาร์ดคอร์ ในขณะที่ความสนใจของพวกเขามีความคิดเห็นที่กว้างขึ้นของการแสดงออก
แนวเพลงอยู่ในรูปร่างในช่วงกลางถึงปลายทศวรรษที่ 1980 พร้อมด้วยการเผยแพร่จากวงดนตรีในเมืองที่เป็นที่จัดตั้งฮาร์ดคอร์พังก์โดยเฉพาะอย่างยิ่งจากในกรุงวอชิงตัน ดี.ซี. เช่น ฟูกาซิ (Fugazi) เช่นเดียวกับวงที่มีเสียงแตกต่างกันเล็กน้อยเช่น บิกแบล็ก (Big Black) และ จอว์บ็อกซ์ (Jawbox) ที่อยู่ใกล้ชิดกับ น็อยส์ร็อก เป็นรากของ โพสต์-ฮาร์ดคอร์
โพรงอากาศอักเสบ

| โพรงอากาศอักเสบ (Sinusitis) |
| --- | --- |
ชื่ออื่น: Sinus infection, rhinosinusitis

โพรงอากาศขากรรไกรบนข้างซ้ายอักเสบ (Maxillary sinusitis) (ลูกศร) สังเกตว่าลักษณะโพรงอากาศดูทึบเทียบกับอีกข้างหนึ่งเนื่องจากมีของเหลวจากการอักเสบ
สาขาวิชา: โสตศอนาสิกวิทยา
อาการ: น้ำมูกข้นเหนียว, คัดจมูก, เจ็บใบหน้า, มีไข้
สาเหตุ: การติดเชื้อ (แบคทีเรีย, เชื้อรา, ไวรัส), โรคภูมิแพ้, มลพิษในอากาศ, โครงสร้างจมูกผิดปกติ
ปัจจัยเสี่ยง: โรคหอบหืด, ซิสติกไฟโบรซิส, ภูมิคุ้มกันบกพร่อง
วิธีวินิจฉัย: ส่วนใหญ่ใช้วินิจฉัยจากอาการ
โรคอื่นที่คล้ายกัน: ไมเกรน
การป้องกัน: การล้างมือ, การงดสูบบุหรี่
การรักษา: ยาแก้ปวด, ยาพ่นจมูกชนิดสเตียรอยด์, การล้างจมูก, ยาปฏิชีวนะ
ความชุก: ปีละ 10–30% (กลุ่มประเทศพัฒนาแล้ว)
โพรงอากาศอักเสบ หรือที่นิยมเรียกกันว่า ไซนัสอักเสบ (อังกฤษ: sinusitis, rhinosinusitis) คือการอักเสบของชั้นเยื่อเมือกภายในโพรงอากาศข้างจมูก หรือ "ไซนัส" ซึ่งอาจทำให้เกิดอาการมีน้ำมูกข้นเหนียว คัดจมูก และปวดใบหน้าได้ อาการอื่นๆ ที่อาจพบได้ ได้แก่ มีไข้ ปวดศีรษะ สูญเสียการรับกลิ่น เจ็บคอ และไอ หากเป็นมาไม่เกิน 4 สัปดาห์ เรียกว่า ไซนัสอักเสบเฉียบพลัน และหากเป็นมานานกว่า 12 สัปดาห์ เรียกว่า ไซนัสอักเสบเรื้อรัง
สาเหตุอาจเกิดจากการติดเชื้อ โรคภูมิแพ้ มลพิษในอากาศ หรือโครงสร้างในจมูกมีความผิดปกติ โดยส่วนใหญ่เกิดจากการติดเชื้อไวรัส ผู้ป่วยที่มีโรคประจำตัว เช่น โรคหืด ซิสติกไฟโบรซิส หรือภูมิคุ้มกันบกพร่อง อาจมีการกลับเป็นซ้ำๆ ได้มากกว่าคนอื่น โดยส่วนใหญ่แล้วสามารถวินิจฉัยได้โดยไม่ต้องใช้การถ่ายภาพรังสีทางการแพทย์ เว้นแต่จะสงสัยว่ามีภาวะแทรกซ้อน ในรายที่เป็นเรื้อรังสามารถตรวจยืนยันได้ โดยอาจตรวจด้วยการส่องตรวจโดยตรง หรือการทำซีทีสแกนก็ได้
การป้องกันอาจทำได้โดยการล้างมือ งดสูบบุหรี่ และการฉีดวัคซีน การบรรเทาอาการสามารถทำได้โดยใช้ยา เช่น ยาแก้ปวด ยาพ่นจมูกชนิดสเตียรอยด์ และการล้างจมูก คำแนะนำในการรักษาแรกเริ่มสำหรับผู้ป่วยไซนัสอักเสบเฉียบพลันคือการสังเกตอาการอย่างระมัดระวัง (watchful waiting) หากอาการไม่ดีขึ้นใน 7-10 วัน หรือมีอาการแย่ลง จึงพิจารณาเริ่มใช้ยาปฏิชีวนะ หรือเปลี่ยนชนิดยาหากใช้มาก่อนแล้ว ในกรณีที่จะต้องใช้ยาปฏิชีวนะมีคำแนะนำให้ใช้ยาอะม็อกซีซิลลิน หรือ อะม็อกซีซิลลินผสมคลาวูโลเนต เป็นอันดับแรก ในผู้ป่วยไซนัสอักเสบเรื้อรังบางรายอาจจำเป็นต้องรักษาด้วยการผ่าตัด
ไซนัสอักเสบเป็นโรคที่พบได้บ่อย โดยข้อมูลจากสหรัฐและยุโรปพบว่าในปีหนึ่งๆ จะพบคนทั่วไปประมาณร้อยละ 10-30 ป่วยเป็นไซนัสอักเสบ ไซนัสอักเสบเรื้อรังพบได้ในคนร้อยละ 12.5 ค่าใช้จ่ายในการรักษาไซนัสอักเสบในสหรัฐคิดเป็นเงินกว่า 11,000 ล้านดอลลาร์สหรัฐ อีกทั้งยังมีการใช้ยาปฏิชีวนะอย่างไม่สมเหตุสมผลในการรักษาไซนัสอักเสบจากเชื้อไวรัสอยู่บ่อยครั้ง
สาเหตุ > เรื้อรัง

โพรงอากาศอักเสบเรื้อรังคือโพรงอากาศอักเสบที่เป็นอยู่นานกว่า 12 สัปดาห์ เกิดได้จากสาเหตุหลายอย่างที่ทำให้เกิดการอักเสบเรื้อรังของโพรงอากาศไซนัส แบ่งออกเป็นชนิดย่อยคือแบบมีโพลิปและแบบไม่มีโพลิป
แหล่งข้อมูลอื่น

| --- | --- |
การจำแนกโรค: DICD-10: J01, J32 ICD-9-CM: 461, 473 MeSH: D012852 DiseasesDB: 12136 SNOMED CT: 36971009
ทรัพยากรภายนอก: MedlinePlus: 000647 eMedicine: article/232670 Patient UK: โพรงอากาศอักเสบ
โฟงาฟาเล

| โฟงาฟาเล |
| --- | --- |
เกาะ
สถานที่ตั้งของเกาะ โฟงาฟาเล ใน หมู่เกาะปะการังฟูนาฟูตี
พิกัด:  08°31′S 179°12′E﻿ / ﻿8.517°S 179.200°E﻿ / -8.517; 179.200
ประเทศ:  ตูวาลู
อะทอลล์: ฟูนาฟูตี
โฟงาฟาเล (อังกฤษ: Fongafale) หรือ ฟองงาฟาเล เป็นเกาะซึ่งเป็นที่ตั้งเมืองหลวงของประเทศตูวาลู โฟงาฟาเลเป็นเกาะที่ใหญ่ที่สุดในฟูนาฟูตีอะทอลล์ ที่นี่เป็นที่ตั้งของที่ทำการรัฐบาลตูวาลู และท่าอากาศยานนานาชาติฟูนาฟูตี นอกจากนี้ยังเป็นที่ตั้งของสถานที่สำคัญอีกหลายแห่ง ข้อมูลบางแห่งอาจถือว่าเมืองหลวงของตูวาลูอยู่ที่โฟงาฟาเล แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
โพรเทคชัน

เพลงในชื่อเรียกเดียวกันนี้ ดูบทความที่ โพรเทคชัน (เพลง)
โพรเทคชัน (อังกฤษ: Protection) เป็นอัลบัมที่สี่ของแมสซีฟแอตแทก วางตลาดใน 26 กันยายน ปีค.ศ. 1994 โดยค่าย เซอคา และเวอร์จินเรเคิดส์ นอกจากนี้มีอัลบัมรีมิกซ์ภายใต้ชื่อNo Protection รีมิกซ์โดย ดีเจ แมด โปรเฟสเซอร์ (Mad Professor)
รายชื่อเพลง

"Protection" (Vowles/Del Naja/Marshall/Thorn) – 7:51
"Karmacoma" (Vowles/Del Naja/Marshall/Tricky/Norfolk/Locke) – 5:16
"Three" (Vowles/Del Naja/Marshall/Hooper/Suwoton) – 3:49
"Weather Storm" (Vowles / Del Naja / Marshall / Hooper / Armstrong / Harmon / Napoleon /Lloyd /Murray) – 4:59
"Spying Glass" (Vowles/Del Naja/Marshall/Hooper/Andy) – 5:20
"Better Things" (Vowles/Del Naja/Marshall/Thorn/Watt/Brown) – 4:13
"Eurochild" (Vowles/Del Naja/Marshall/Tricky/Norfolk/Locke) – 5:11
"Sly" (Vowles, Del Naja/Marshall/Hooper/Suwoton/Goldman) – 5:24
"Heat Miser" (Vowles/Del Naja/Marshall/Hooper/de Vries) – 3:39
"Light My Fire" (live) (The Doors) – 3:15
แหล่งข้อมูลอื่น

Protection Album onDiscogs
โพลิติโก

| --- | --- |

อุตสาหกรรม: สื่อข่าว
ก่อตั้ง: 23 มกราคม 2007; 17 ปีก่อน (2007-01-23) (ในชื่อ เดอะโพลิติโก)
สำนักงานใหญ่: สหรัฐอเมริกา 
บุคลากรหลัก: รอเบิร์ต แอล. ออลบริตตัน (ประธานฝ่ายบริหาร) จอยซ์ หลิว (ซีเอฟโอ) แมททิว แคมินสกี (บรรณาธิการใหญ่) แคร์รีย์ บัดออฟ บราวน์ (บรรณาธิการ) แพทริก สตีล (ซีอีโอ) บ็อบบี มอรัน (ซีอาร์โอ)
ผลิตภัณฑ์: โพลิติโก (หนังสือพิมพ์) โพลิติโกแมกกาซีน (นิตยสารรายปักษ์) โพลิติโก.คอม (เว็บไซต์) โพลิโกยุโรป (หนังสือพิมพ์) โพลิติโก.อียู (เว็บไซต์)
เจ้าของ: แคปิตอลนิวส์คอมพานี
พนักงาน: 500 (2017)
เว็บไซต์: politico.com
โพลิติโก (อังกฤษ: Politico) หรือรู้จักกันในชื่อเดิมคือ เดอะโพลิติโก เป็นบริษัทข่าวการเมือง ซึ่งตั้งอยู่ในเมืองอาร์ลิงตันเคาน์ตี รัฐเวอร์จิเนีย ซึ่งนำเสนอข่าวด้านการเมืองและนโยบายในสหรัฐและต่างประเทศ โดยเผยแพร่เนื้อหาผ่าน เว็บไซต์ โทรทัศน์ หนังสือพิมพ์ วิทยุและพอดแคสต์ และยังนำเสนอข่าวในวอชิงตัน ดี.ซี. ไม่ว่าจะเป็น รัฐสภาสหรัฐ, การวิ่งเต้น, สื่อ และประธานาธิบดี
แหล่งข้อมูลอื่น

เว็บไซต์ทางการ
โพรมีธีอุส

บทความนี้เกี่ยวกับภาพยนตร์ สำหรับความหมายอื่น ดูที่ โพรมีเทียส (แก้ความกำกวม)
| โพรมีธีอุส |
| --- | --- |
ใบปิดภาพยนตร์
กำกับ: ริดลีย์ สก็อตต์
เขียนบท: จอน สไปทส์ เดมอน ลินเดลอฟ
อำนวยการสร้าง: ริดลีย์ สก็อตต์ เดวิด กิลเลอร์ วอลเตอร์ ฮิลล์
นักแสดงนำ: โนมิ ราพาซ ไมเคิล ฟาสเบนเดอร์ กาย เพียร์ซ ไอดริส เอลบา โลแกน มาร์แชล-กรีน ชาร์ลิส โตรน
กำกับภาพ: ดาเรียส โวลสกี
ตัดต่อ: เปียโตร สคาเลีย
ดนตรีประกอบ: มาร์ค สเตรเทนเฟลด์
บริษัทผู้สร้าง: สก็อตต์ฟรีโปรดักชันส์ แบรนดีไวน์ โปรดักชันส์ ดูนเอนเตอร์เทนเมนต์  
ผู้จัดจำหน่าย: ทเวนตีท์เซนจูรีฟอกซ์
วันฉาย: 1 มิถุนายน 2012 (สหราชอาณาจักร)  7 มิถุนายน 2012 (ไทย)  8 มิถุนายน 2012 (อเมริกาเหนือ)
ความยาว: 124 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 120–130 ล้านดอลลาร์สหรัฐ
ทำเงิน: 403.4 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
โพรมีธีอุส (อังกฤษ: Prometheus) เป็นภาพยนตร์ไซไฟสยองขวัญ กำกับโดย ริดลีย์ สก็อตต์ เนื้อเรื่องเกิดในจักรวาลเดียวกับเอเลียน ภาพยนตร์ที่สก็อตกำกับเมื่อ 33 ปีที่แล้ว โดยเล่าเรื่องราวของนักสำรวจที่ออกเดินทางเพื่อค้นหาต้นกำเนิดของมนุษยชาติ
รางวัล

โพรมีธีอุส ได้รับรางวัลชนะเลิศประจำปี 2012 ดังนี้
รางวัลคีย์อาร์ต (Key Art Awards)
สาขา Digital ("Weyland Industries" website)
สาขา Innovative Media (Prometheus)
รางวัลสมาคมนักวิจารณ์ภาพยนตร์แห่งลอสแอนเจลิส (Los Angeles Film Critics Association Awards)
สาขา Best Art Direction (Alex Cameron)
ภาคต่อ

ภาคต่อของ โพรมีธีอุส เดิมใช้ชื่อว่า Alien: Paradise Lost  ต่อมาเมื่อวันที่ 14 พฤศจิกายน 2015 ภาพยนตร์ได้เปลี่ยนชื่อเป็น Alien: Covenant  เข้าฉายเมื่อวันที่ 4 สิงหาคม 2017
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โพรมีธีอุส
วิกิคำคม มีคำคมที่กล่าวโดย หรือเกี่ยวกับ โพรมีธีอุส
โพรมีธีอุส ที่อินเทอร์เน็ตมูวีเดตาเบส
โพรมีธีอุส ที่สยามโซน
โพซิตรอน

โพซิตรอน (อังกฤษ: positron) หรือ แอนติอิเล็กตรอน (อังกฤษ: antielectron) เป็นปฏิยานุภาคหรือปฏิสสารของอิเล็กตรอน โพซิตรอนมีประจุไฟฟ้าเป็น +1 มีสปินเป็น 1/2 และมีมวลเท่ากับอิเล็กตรอน ถ้าโพซิตรอนพลังงานต่ำชนกับอิเล็กตรอนพลังงานต่ำจะเกิดการประลัย (annihilation) คือมีการเกิดโฟตอนรังสีแกมมา 2 โฟตอนหรือมากกว่า
โพซิตรอนอาจจะเกิดจากการสลายตัวของการปลดปล่อยโพซิตรอนกัมมันตรังสี (ผ่านอันตรกิริยาอย่างอ่อน) หรือโดยการผลิตคู่จากโฟตอนที่มีพลังงานเพียงพอ
ประวัติ > ทฤษฎี

ในปี ค.ศ. 1928 พอล  ดิแรก  (Paul Dirac)  ได้ตีพิมพ์รายงานวิจัยเสนอว่าอิเล็กตรอนสามารถมีได้ทั้งประจุบวกและประจุลบ  รายงานวิจัยนี้ได้แนะนำสมการดิแรก, การผสมผสานของกลศาสตร์ควอนตัม, ทฤษฎีสัมพัทธภาพพิเศษและว่าด้วยแนวคิดใหม่ของอิเล็กตรอนสปินเพื่ออธิบายปรากฏการณ์ซีแมน (Zeeman effect) รายงานวิจัยไม่ได้ทำนายถึงอนุภาคใหม่อย่างแน่ชัดนัก, แต่ก็ยังอนุญาตให้อิเล็กตรอนที่มีทั้งพลังงานที่เป็นบวกหรือลบเป็นวิธีสำหรับแก้ไขปัญหาอยู่ การแก้ปัญหาพลังงานที่มีค่าบวกถูกอธิบายได้ด้วยผลการทดลอง แต่ก็ยังอนุญาตให้มีอิเล็กตรอนที่มีพลังงานบวกหรือลบอย่างใดอย่างหนึ่งเป็นวิธีในการแก้ไขปัญหา การแก้ปัญหาพลังงานในเชิงบวกถูกอธิบายได้ด้วยผลการทดลอง แต่ดิแรกก็ยังคงเกิดความฉงนสนเท่ห์กับการแก้ปัญหาพลังงานที่มีค่าเชิงลบที่มีความถูกต้องเท่าเทียมกันซึ่งแบบจำลองทางคณิตศาสตร์ได้อนุญาตให้มีได้ กลศาสตร์ควอนตัมนั้นไม่อนุญาตให้มีการแก้ปัญหาเกี่ยวกับพลังงานที่มีค่าเป็นจำนวนติดลบได้, เหมือนดังเช่นกับในกลศาสตร์แบบดั้งเดิมที่มักจะได้กระทำกับในสมการที่เกี่ยวข้องกับพลังงานที่มีค่าติดลบดังกล่าว โดยที่จะเป็นแค่เพียงแค่ถูกละเว้นไว้ในฐานที่เข้าใจกัน  ซึ่งทางออกของการแก้ปัญหาแบบคู่ขนานนี้ได้ส่อแสดงนัยให้เห็นถึงความเป็นไปได้ของการกระโดดข้ามไปมาตามธรรมชาติระหว่างสถานะของพลังงานที่เป็นบวกและลบของอิเล็กตรอน  อย่างไรก็ตาม, การเปลี่ยนแปลงที่เกิดขึ้นดังกล่าวก็ยังคงไม่ได้ถูกสังเกตการณ์โดยทางการทดลองทางฟิสิกส์แต่อย่างใด เขาได้พูดถึงปัญหาที่เกิดขึ้นจากความขัดแย้งกันระหว่างแนวคิดทางทฤษฎีและการสังเกตการณ์ทางการทดลองนี้ว่าเป็น "ความยากลำบาก" ที่ "ไม่อาจตัดสินใจได้"
ดิแรกได้เขียนรายงานการติดตามผลในเดือนธันวาคม ปี 1929 ที่พยายามจะอธิบายการแก้ปัญหาพลังงานที่มีค่าเป็นลบนี้ที่ไม่สามารถหลีกเลี่ยงได้สำหรับอิเล็กตรอนในรูปแบบทฤษฎีที่มีลักษณะเป็นเชิงสัมพัทธ์  
เขาโต้แย้งว่า " ... อิเล็กตรอนประกอบไปด้วยพลังงานเชิงลบที่เคลื่อนที่อยู่ในภายนอกสนาม [แม่เหล็กไฟฟ้า] ราวกับว่าจะถูกนำพาให้เคลื่อนที่ไปโดยประจุบวก"  เขายังยืนยันว่าทุก ๆ พื้นที่จะได้รับการพิจารณาว่าเป็น "ทะเล" ของสถานะพลังงานเชิงลบ ("sea" of negative energy states) ที่ได้รับการเติมเต็ม เพื่อป้องกันการกระโดดของอิเล็กตรอนระหว่างสถานะพลังงานบวก (ประจุไฟฟ้าลบ) และสถานะพลังงานลบ (ประจุไฟฟ้าบวก)  บทความนี้ยังได้สำรวจความเป็นไปได้ที่โปรตอนจะเป็นเกาะในทะเลแห่งนี้ และแท้จริงแล้วมันอาจจะเป็นอิเล็กตรอนพลังงานลบ
ดูเพิ่ม

Beta particle
Buffer-gas trap
List of particles
Positronium
Positronic brain
แหล่งข้อมูลอื่น

What is a Positron? (from the Frequently Asked Questions :: Center for Antimatter-Matter Studies)
Website about positrons and antimatter เก็บถาวร 27 พฤศจิกายน 2012 ที่ archive.today
Positron information search at SLAC
Positron Annihilation as a method of experimental physics used in materials research. เก็บถาวร 3 มีนาคม 2022 ที่ เวย์แบ็กแมชชีน
New production method to produce large quantities of positrons
Website about antimatter (positrons, positronium and antihydrogen). Positron Laboratory, Como, Italy
Website of the AEgIS: Antimatter Experiment: Gravity, Interferometry, Spectroscopy, CERN
Synopsis: Tabletop Particle Accelerator ... new tabletop method for generating electron–positron streams.
แม่แบบ:QED
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย